Ma kutsun sind endaga kaasa avastusretkele, et uurida universumit, mida sa nii hästi tunned. Me vaatleme seda veidi tavapäratust vaatevinklist, mis võimaldab sul näha üht lisadimensiooni kogu selle ootamatus rikkalikkuses. Tegemist on energiamaailmaga, mis sind ümbritseb. Sinu käes olev raamat laseb sul selgemalt näha energiast koosnevat maailma, mille sees sa asud; mõista uskumuste süsteeme, massiteadvuses ringlevaid mõttemustreid ning teiste inimeste telepaatilisi energiaid, mis sind mõjutavad. See õpetab, kuidas tuua alateadvust teadvusesse, sukeldudes sinu sees ja ümber olevate nähtamatute energiate müsteeriumisse. Suur osa reaalsusest asub väljaspool seda, mida sa oma viie meelega tajud, ning see võib sind mõjutada. Kui sa hakkad mõistma nähtamatuid energiaid, siis võib neist saada vahend, mis aitab sul jõuda sinna, kuhu sa iganes jõuda soovid.